CELEX: 32016D2267
Language: sk
Date: 2016-12-06 00:00:00
Title: Rozhodnutie Rady (EÚ) 2016/2267 zo 6. decembra 2016, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Banc Ceannais na hÉireann/Central Bank of Ireland

16.12.2016   
            
            
               SK
            
            
               Úradný vestník Európskej únie
            
            
               L 342/32
            
         ROZHODNUTIE RADY (EÚ) 2016/2267
   zo 6. decembra 2016,
   ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Banc Ceannais na hÉireann/Central Bank of Ireland
   RADA EURÓPSKEJ ÚNIE,
   so zreteľom na Protokol č. 4 o Štatúte Európskeho systému centrálnych bánk a Európskej centrálnej banky, ktorý je pripojený k Zmluve o Európskej únii a Zmluve o fungovaní Európskej únie, a najmä na jeho článok 27 ods. 1,
   so zreteľom na odporúčanie Európskej centrálnej banky z 28. októbra 2016 Rade Európskej únie o externom audítorovi Banc Ceannais na hÉireann/Central Bank of Ireland (ECB/2016/29) (1),
   keďže:
   
               (1)
            
            
               Účty Európskej centrálnej banky (ECB) a národných centrálnych bánk členských štátov, ktorých menou je euro, majú overovať nezávislí externí audítori, ktorých odporučí Rada guvernérov ECB a schváli Rada.
            
         
               (2)
            
            
               Mandát externého audítora pre Banc Ceannais na hÉireann/Central Bank of Ireland sa skončil po vykonaní auditu za finančný rok 2015. Preto je potrebné vymenovať externého audítora od finančného roku 2016.
            
         
               (3)
            
            
               Banc Ceannais na hÉireann/Central Bank of Ireland si za svojho externého audítora na finančné roky 2016 až 2020 vybrala spoločnosť Mazars,
            
         
               (4)
            
            
               Rada guvernérov ECB odporučila, aby sa za externého audítora Banc Ceannais na hÉireann/Central Bank of Ireland na rozpočtové roky 2016 až 2020 vymenovala spoločnosť Mazars.
            
         
               (5)
            
            
               Následne po odporúčaní Rady guvernérov ECB by sa rozhodnutie Rady 1999/70/ES (2) malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   V článku 1 rozhodnutia 1999/70/ES sa odsek 5 nahrádza takto:
   
      „5.   Spoločnosť Mazars sa týmto schvaľuje ako externý audítor Banc Ceannais na hÉireann/Central Bank of Ireland na finančné roky 2016 až 2020.“.
   
   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené ECB.
   
      V Bruseli 6. decembra 2016
      
         
            Za Radu
         
         
            predseda
         
         P. KAŽIMÍR
      
   
   
      (1)  Ú. v. EÚ C 413, 10.11.2016, s. 1.
   
      (2)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).